laion/Wikipedia-Exotic huggingface dataset:
ტალავარი

ტალავარი — ხევსურული ქალის სამოსელი. გამოირჩევა ორიგინალური თარგითა და ჭარბი ნაქარგობით. მას შინ ქსოვდნენ შალის ძაფისაგან. ტალავარი შედგება რამდენიმე ნაწილისაგან, ესენია: შალის გრძელი კაბა - „სადიაცო“, ზემოდან შემოსაცმელი შალისავე „ფაფანაგი“ ან მოკლესახელოებიანი „ქოქლო“. ხევსური ქალის თავსაბურავია „სათაურა“ და „მანდილი“, ფეხსამოსი კი - „თათები“ ან ქალამან-წინდა და „ბაჭიჭები“. სადიაცოს ორი ძირითადი ნაწილი აქვს: „მხარ-ზურგი“ და „გულისპირი“. კაბას საყელოსთან სარჩულიანი საყელო აქვს მოყოლებული, მხრებზე მოკერებულია სახელოები, ხოლო კაბის კალთებს ქვემოთ ეკერება ბრტყელი და ზოლიანი არშია, რომელსაც ეწოდება „ქოქომონი“. „ქოქომონის“ ფერები გარკვეული კანონზომიერებითაა განლაგებული: ჯერ შავი ფერია, შემდეგ წითელი და ლურჯი. კაბის ყელთან სამკუთხედის ფორმის პატარა ამოჭრილია, რომელზეც შეიძლება მიეკეროს ღილებითა და მძივებით გაწყობილი პატარა შალის ნაჭერი, ე.წ. „ქოქა“. ბოჭორიშვილი ლ., ხევსურული ტალავარი, «მასალები საქართველოს ეთნოგრაფიისათვის», 1956, ტ. 8;
კანადის პროვინციები და ტერიტორიები

კანადა მსოფლიოში სიდიდით მეორე ქვეყანაა. კანადის ტერიტორია იყოფა პროვინციებად და ტერიტორიებად. ამჟამად ქვეყნის შემადგენლობაში არის 10 პროვინცია და 3 ტერიტორია. 1867 წლისათვის კანადა შედგებოდა ორი პროვინციისაგან ონტარიოსა და კვებეკისგან, მოგვიანებით ქვეყნის შემადგენლობაში სხვა ტერიტორიებიც შევიდა. 1870 წელს ქვეყნის შემადგენლობაში შევიდა დიდი ბრიტანეთის კოლონია, რესპურიტის მიწა, ახლანდელი ჩრდილო-დასავლეთი ტერიტორიები. მოგვიანებით კანადის შემადგენლობაში სხვა ტერიტორიებიც შევიდა, მათ შორის ჩრდილოური კანადური არქიპელაგის კუნძულებიც. კანადის ადმინისტრაციული დაყოფა შემუშავდა 1867 წლის კონსტიტუციაში, მაშინ როდესაც ქვეყანამ დიდი ბრიტანეთისგან დომინიონის სტატუსი მიიღო. ფართობის მხრივ ყველაზე დიდი ტერიტორიები უკავიათ ნუნავუტის და ჩრდილო-დასავლეთი ტერიტორიას. აქ აგრეთვე მოცემულია კანადის ადმინისტრაციული ერთეულების სია, რომლებიც შევიდნენ კანადის კონფედერაციაში. ჩანაწერები: დე-ფაქტო დე იურე კანადის ტერიტორიული გაფართოება
აშშ-ის საპრეზიდენტო არჩევნები (1992)

1992 წლის აშშ-ის საპრეზიდენტო არჩევნებში სამი ძირითადი კანდიდატი იყო: მოქმედი პრეზიდენტი ჯორჯ ბუში, არკანზასის გუბერნატორი ბილ კლინტონი და ტეხასელი ბიზნესმენი როს პერო. არჩევნებში ბილ კლინტონმა გაიმარჯვა.
ნილ იანგი

ნილ პერსივალ იანგი, (დ. 12 ნოემბერი, 1945, ასევე ცნობილი სასცენო სახელით ნილ იანგი) — ცნობილი კანადელი მუსიკოსი, მომღერალი, სიმღერების ავტორი, პროდიუსერი და სოციალური აქტივისტი. დაიბადა ტორონტოში და სოლო-შემსრულებლის სახით კარიერა დაიწყო 1960 წელს. 1966 წელს გადასახლდა კალიფორნიაში, სადაც გახდა ჯგუფის კროსბი, სტილსი და ნეში მეოთხე წევრი. მის წევრებთან პრობლემების გამო, იანგმა მალე დატოვა შემადგენლობა. დღესდღეობით იგი ითვლება კანადის ერთ-ერთ ყველაზე ცნობილ პიროვნებად და თავისი დროის მუსიკოსთა თაობის პატივსაცემ მუსიკოსად. მას აქვს ხანგრძლივი მუსიკალური მოღვაწეობის გამოცდილება, რომელიც 4 ათწლეულზე მეტ პერიოდს მოიცავს. იანგმა ჩაწერა 33 სტუდიური ალბომი - მათ შორის უკანასკნელია Fork in the Road (2009). იანგის ნამუშევრებს ახასიათებს ღრმად პირადული სიმღერების ტექსტები, სასიამოვნო საგიტარო რიფები და ვოკალი, რომელიც ტენორულ სტილს უახლოვდება. მისი მუსიკა შეიცავს სვინგის, ჯაზის, როკაბილის, ბლუზის და ელექტრონული მუსიკის ელემენტებსაც კი. გარდა ამისა, იანგი ცნობილია თავისი სოციალური აქტივიზმით. მაგალითად, 1985 მან ფერმერთა მხარდასაჭერად გამართა საქველმოქმედო შოუ Farm Aid. იანგმა მიიღო მონაწილეობა ბრიჯის სკოლის აშენებაში, რომელშიც ამჟამად დადიან ფიზიკური პრობლემების მქონე ბავშვები. თავის მეუღლე პეგი იანგთან ერთად ნილი ყოველ წელს ეხმარება ამ სკოლას კონცერტების სერიების შემოსავლით. წყვილს სამი შვილი ჰყავს - ზეკე, ბენ და ემბერი. თავად ზეკე და ბენი დაავადებულნი არიან ცერებრალური დამბლით, ხოლო ემბერი - ეპილეფსიით. იანგი ამჟამად ცხოვრობს კალიფორნიაში. მიუხედავად იმისა, რომ იგი იქ 1970 წლიდან დამკვიდრდა და უფრო ხშირად შტატების პრობლემებს უმღეროდა, კანადის მოქალაქეობა შენარჩუნებული კვლავ აქვს. 2006 წლის 14 ივლისს მას გადაეცა მანიტობას ორდენი. იმავე წლის 30 დეკემბერს მას მიენიჭა კანადის ოფიცრის წოდება. მთავარი სტატია: ნილ იანგის დისკოგრაფია. Neil Young (1968) Everybody Knows This Is Nowhere (1969) After the Gold Rush (1970) Harvest (1972) Time Fades Away (1973) On the Beach (1974) Tonight's the Night (1975) Zuma (1975) Long May You Run (1976) American Stars 'n Bars (1977) Comes a Time (1978) Rust Never Sleeps (1979) Hawks & Doves (1980) Re-ac-tor (1981) Trans (1982) Everybody's Rockin' (1983) Old Ways (1985) Landing on Water (1986) Life (1987) This Note's for You (1988) Eldorado (1989) Freedom (1989) Ragged Glory (1990) Harvest Moon (1992) Sleeps with Angels (1994) Mirror Ball (1995) Broken Arrow (1996) Silver & Gold (2000) Are You Passionate? (2002) Greendale (2003) Prairie Wind (2005) Living with War (2006) Living with War: "In the Beginning" (2006) Chrome Dreams II (2007) Fork in the Road (2009) Le Noise (2010) Americana (2012) Psychedelic Pill (2012) A Letter Home (2014) Storytone (2014) The Monsanto Years (2015) Peace Trail (2016) Earth (2016) Hitchhiker, ჩაწერილია 1976 წელს (2017) The Visitor, Promise of the Real-თან ერთად (2017) Colorado, Crazy Horse-თან ერთად (2019) Homegrown ჩაწერილია 1974–75 წლებში (2020) Barn, Crazy Horse-თან ერთად (2021) Toast, Crazy Horse-თან ერთად, ჩაწერილია 2001 წელს (2022) ვიკისაწყობში არის გვერდი თემაზე: ნილ იანგი ოფიციალური საიტი კროსბი, ნეში, სტილსი და იანგი - ოფიციალური საიტი
Like a Hurricane (ნილ იანგის სიმღერა)

"Like a Hurricane" — ნილ იანგის სიმღერა, რომელიც დაიწერა 1975 წელს. პირველად ეს სიმღერა შევიდა მომღერლის 1977 წლის ალბომ „American Stars 'N Bars“-ში. სიმღერის ხანგრძლივობა შეადგენს 8:20 წუთს. სიმღერა დაიწერა 1975 წლის ივლისში. ამ სიმღერამ ნილ იანგს ძალიან დიდი წარმატება მოუტანა, სიმღერა შესულია მომღერლის საუკეთესო ალბომებში და კრებულებში. მოგვიანებით ეს სიმღერა სხვა მომღერლებმაც შეასრულეს. Like a Hurricane
გურჯაანი (ტელეკომპანია)

ტელეკომპანია „გურჯაანი“ — რეგიონული ტელევიზია კახეთში მხარის ქალაქ გურჯაანში. მაუწყებლობს მე-11 არხის მეტრული დიაპაზონზე. მაუწყებლობს 1993 წლიდან და მისი პოტენციური აუდიტორია შეადგენს 175 000 კაცს. ტელეკომპანია კერძო, დამოუკიდებელი მედია ორგანიზაციაა, რომელიც აშუქებს ქვეყანაში მიმდინარე მოვლენებს. ამჟამად ტელეკომპანიაში მუშაობს 30 თანამშრომელი, გააჩნია ახალი რადიო-სატელევიზიო აპარატურა, სამონტაჟო კაბინეტები და საეთერო სტუდია. ტელეკომპანია გურჯაანი-ს მაუწყებლობა ყოველდღიურად იწყება დილის 8 საათზე და მთავრდება ღამის 1 საათზე. ტელეკომპანიის საინფორმაციო სამსახური კახეთის რეგიონში განვითარებული მოვლენების შესახებ ტელემაყურებელს დღეში სამჯერ აწვდის ინფორმაციას, საჭიროების შემთხვევაში ხორციელდება პირდაპირი ჩართვები მოვლენების ეპიცენტრიდან. სატელევიზიო ბადე ასევე შევსებულია საინფორმაციო-ანალიტიკური საავტორო გადაცემებით, გასართობი პროგრამებით, მხატვრული ფილმებითა და სარეკლამო რგოლებით. ტელეკომპანიის პარტნიორები არიან, როგორც ადგილობრივი არასამთავრობო და ბიზნეს ორგანიზაციები, ისე საერთაშორისო დონორები: ფონდი ღია საზოგადოება საქართველო (OSGF), (OSGF), (BST) The Black Sea Trust for Regional Cooperation; A Project of the German Marshal Fund და ევრაზიის თანამშრომლობის ფონდი (EURASIA PARTNERSHIP FOUNDATION) რომელთა დახმარებით განხორციელებულმა პროექტებმაც ტელეკომპანიას მოუპოვა მაყურებელთა ნდობის მაღალი რეიტინგი. ტელეკომპანია „გურჯაანის“ საინფორმაციო-ანალიტიკური გადაცემები ორიენტირებულია ადგილობრივი პრობლემების ანალიზზე. ოფიციალური საიტი
ჰუდსონის ყურე

ჰუდსონის ყურე (ფრანგ. baie d'Hudson) — ხმელთაშუა ზღვა ჩრდილოეთის ყინულოვან ოკეანეში. ღრმად არის შეჭრილი კანადის ტერიტორიაში. ფართობი შეადგენს — 1,23 მლნ კმ² . არის ყველაზე დიდი ყურე ჩრდილო-აღმოსავლეთ კანადაში. მის სანაპიროებზე გაშენებულია კანადის პროვინციები და ტერიტორიები: ონტარიო, კვებეკი, მანიტობა და ნუნავუტი. ჰუდსონის სამხრეთით მდებარეობს ჯეიმზის ყურე. ჰუდსონი სრუტეების მეშვეობით უკაშირდება ატლანტის ოკეანეს. ფართობის მხრივ, ჰუდსონი მხოლოდ ბენგალის ყურეს ჩამორჩება. აქედან მრავლად გამოედინება დიდი და პატარა მდინარეები. ჰუდსონის სანაპიროზე გაშენებულია რამდენიმე მნიშვნელოვანი ქალაქი, რომლებიც საზღვაო გზებით უკავშირდებიან ერთმანეთს, მათგან აღსანიშნავია მანიტობას ქალაქი ჩერჩილი. ლადშაფტიდან აღსანიშნავია ტუნდრა და ტაიგა. მრავლად ცხოვრობენ პოლარული დათვები და სხვა იშვიათი ჯიშის ცხოველები. საშუალო სიღრმე 112 მ, მაქსიმალური - 258 მ. ჰავა არქტიკულია, იანვარში საუალო ტემპერატურა - -22— -31 °C. ივლისში 5 °C (ჩრდილოეთით), 15 °C (სამხრეთით). წყლის ტემპერატურა ზამთარში 0 °C-ზე დაბალია. აგვისტოში 3 °C(ჩრდილოეთით) და 9 °C(სამხრეთით). მარილიანობა 23-30,5‰. ოქტომბრიდან ივლისამდე ყინულით არის დაფარული. მოქცევა ნახევარდღეღამურია, სიმაღლე 7,9 -მდე ყურე საკმაოდ ცივია, რადგანაც აქვე მდებარეობს ჩრდილო ყინულოვანი ოკეანე. ზამთრობით ჰუდსონი ყოველთვის იყინება. ყურე 1610 წელს აღმოაჩინა ინგლისელმა ზღვაოსანმა ჰენრი ჰუდსონმა. სწორედ მის საპატივსაცემოდვე ეწოდა ამ ყურეს ჰუდსონის ყურე. აქვე მდებარეობს ვაპუსკის და პოლარული სანაპიროს ეროვნული პარკები, რომლებსაც ეკოლოგიის დაცვის თვალსაზრისით დიდი მნიშვნელობა აკისრიათ. ჰუდსონის ყურეში მრავლადაა დიდი და პატარა კუნძულები, მათგან აღსანიშნავია: ბელჩორის და ოტავის კუნძულები. ქართული საბჭოთა ენციკლოპედია, ტ. 11, თბ., 1987. — გვ. 693.
ჯეიმზის ყურე

ჯეიმზის ყურე (ფრანგ. Baie James) — დიდი ყურე ჰუდსონის ყურის სამხრეთით, კანადაში. ყურე მდინარეების და მიწისქვეშა წყლების მეშვეობით უკავშირდება ატლანტის ოკეანეს. ჯეიმზის ყურის ნაპირებზე გაშენებულია კანადის ორი პროვინცია — ონტარიო და კვებეკი. ყურეში მრავლადაა მცირე კუნძული, აქ მდებარეობს აგრეთვე დიდი კუნძული აკიმსკი. ყურის სანაპიროს სიახლოვეს აგებულია ჰიდროელექტროსადგური. ზამთრობით ყურე ხშირად იყინება. ამ ტერიტორიაზე უძველესი დროიდან სახლობდა კანადელი აბორიგენი მოსახლეობა. ყურე პირველად 1610 წელს აღმოაჩინეს; მისი აღმომჩენი იყო ინგლისელი ზღვაოსანი ჰენრი ჰადსონი. ყურეს ინგლისელი ზღვაოსნის და კაპიტნის ტომას ჯეიმზის სახელი ეწოდა. Peter Dörrenbächer: Baie-James – Institutionalisierung einer Region. Wasserkraftnutzung in Nord-Quebec und die Entstehung regionaler Selbstverwaltungsstrukturen der Cree-Indianer. Saarbrücken 2003, ISBN 3-92452548-X
აკიმსკი (კუნძული)

აკიმსკი არის უდიდესი კუნძული ჯეიმზის ყურეში (ჰუდსონის ყურის სამხრეთაღმოსავლეთით), კანადა. კუნძული შედის ნუნავუტის ტერიტორიის შემადგენლობაში, ქიკიქთაალუკის რეგიონში. კუნძულის ფართობი 3,001 კმ²-ია. მსოფლიოში მას სიდიდთ 161 ადგილი უკავია, ხოლო კანადაში მას 29 ადგილი აქვს. კუნძულიდან 19 კილომეტრში მდებარეობს კანადის პროვინცია ონტარიო. ამ ადგილებში უძველესი დროიდან სახლობდნენ, აქ ცხოვორებნენ უძველესი კანადელი აბორიგენები. კუნძული მდიდარია მცენარეული და ცხოველური სამყაროთი. აქ მრავლად ცხოვრობს იშვიათი ჯიშის ფრინველები. კუნძულზე ყოველწლიური ნალექების რაოდენობა შეადგენს 250 - 450 მმ-ს.
ბაბარი: სპილოთა მეფე

ბაბარი: სპილოთა მეფე (ინგლ. Babar: King of the Elephants) — 1999 წლის კანადური ანიმაციური ფილმი. იგი გამოუშვა სტუდიამ Nelvana Limited, ხოლო დისტრიბუცია გაუწია კომპანიამ Alliance Atlantis. ფილმი ეფუძნება ჟან დე ბრუნოფის ამავე სახელწოდების წიგნს. ბაბარი: სპილოთა მეფე — წინა ფილმის, „ბაბარი: ფილმი“ და ტელეკომპანიის HBO ეთერში ნაჩვებები სერიალის გაგრძელება. „ბაბარი: სპილოთა მეფე“ — კინოფილმების ინტერნეტ-მონაცემთა ბაზა (ინგლისური) „ბაბარი: სპილოთა მეფე“ — Allmovie-ზე
ბაბარი: ფილმი

ბაბარი:ფილმი (ინგლ. Babar: The Movie) — 1989 წლის კანადურ-ფრანგული ანიმაციური ფილმი. იგი გამოუშვა სტუდიამ Nelvana Limited, კომპანიის Ellipse Programme მხარდაჭერით. იგი ეფუძნება ჟან დე ბრუნოფის წიგნს ბაბარი და არის ტელეკომპანიის HBO ეთერში ნაჩვენები სერიალის გაგრძელება. „ბაბარი: ფილმი“ — კინოფილმების ინტერნეტ-მონაცემთა ბაზა (ინგლისური) „ბაბარი: ფილმი“ — ანიმაციური ფილმების მონაცემთა დიდ ბაზაში „ბაბარი: ფილმი“ — Allmovie-ზე
შორს მოსაწყენი საქმე

შორს მოსაწყენი საქმე (ინგლ. Begone Dull Care) — 1949 წლის კანადური მოკლემეტრაჟიანი ანიმაციური ფილმი. ნახატი ანიმაციის ტექნიკით შემქმნელები მაკლარენი და ლამბერი ხატავენ პირდაპირ კამერის წინ და ქმნიან საინტერესო ვიზუალურ იმპროვიზაციებს ოსკარ პიტერსონის ჯაზური მუსიკის ფონზე. ფილმს აქვს მიღებული ვერცხლის მედალი ბერლინის პირველ საერთაშორისო კინო-ფესტივალზე. 2009 წელს გამოშვებული ჯგუფის Junior Boys ალბომი მის პატივსაცემად ატარებს ფილმის სახელწოდებას. „Begone Dull Care“ — კინოფილმების ინტერნეტ-მონაცემთა ბაზა (ინგლისური) იხილეთ ფილმი დაარქივებული 2010-04-10 საიტზე Wayback Machine. სტატია გამოცემაში Senses of Cinema
დიდი სნიტი

დიდი სნიტი (ინგლ. The Big Snit) — 1985 წლის კანადური მოკლემეტრაჟიანი ანიმაციური ფილმი. ფილმი იმავე წელს ნომინირებული იყო აკადემიის ჯილდოზე საუკეთესო ანიმაციური მოკლემეტრაჟიანი ფილმის კატეგორიაში. 1994 წელს ანიმაციის ცნობილი მოღვაწეების მიერ ის დასახელებული იქნა ყველა დროის საუკეთესო ანიმაციური ფილმის სიაში #25 ადგილზე. ფილმის სიუჟეტი აგებულია ცოლ-ქმრის ურთიერთობაზე, რომელთა შორის კამათი ჩნდება. კამათის დროს მათი კატა ღრღნის ტელევიზორის გაყვანილობას და წყვილი ვერც კი შეიტყობს, რომ ამასობაში ბირთვული ომი დაიწყო. მრავალი პრობლემის შემდეგ ისინი თითქოს შერიგდებიან, მაგრამ ეწირებიან ომს. ისინი კვლავ ვერ ამჩნევენ, თუ რა მოხდა სინამდვილეში. ოფიციალური საიტი[მკვდარი ბმული]
ხმელთაშუა ზღვები

ხმელთაშუა ზღვები — ხმელეთში ღრმად შეჭრილი და ოკეანესთან ერთი ან რამდენიმე სრუტით დაკავშირებული ზღვები. განარჩევენ შიგაკონტინენტურ (თუ ერთ კონტინენტშია შეჭრილი, მაგ., ბალტიის ზღვა) და კონტინრნტთშორის (თუ რამდენიმე კონტინენტშია შეჭრილი, მაგ., ხმელთაშუა ზღვა, წითელი ზღვა და სხვა) ზღვებს. სხვა ზღვებთან შედარებით უფრო მეტად განცალკავებულია და თავისებური ჰიდროლოგიური რეჟიმი აქვთ, რომელზედაც ზეგავლენას ახდენს გარემომცველი ხმელეთი. ქართული საბჭოთა ენციკლოპედია, ტ. 11, თბ., 1987. — გვ. 490.
ედისონი და ლეო

ედისონი და ლეო (ინგლ. Edison and Leo) — 2008 წლის კანადური ანიმაციური ფილმი. იგი გამოუშვა სტუდიამ Perfect Circle Production, კომპანიის Infinity Entertainment მხარდაჭერით. ეს არის პირველი კანადური სრულმეტრაჟიანი ანიმაციური ფილმი. ფილმის სიუჟეტი მოგვითხრობს ორი შეშლილი მეცნიერის, ჯორჯ ედისონისა და მისი შვილის, ლეოს ურთიერთობებზე. ბავშვობაში ლეოს დიდმა ელექტროძაბვამ დაარტყა, რის გამოც მას არ შეუძლია ისე შეეხოს სხვებს, რომ არ გადასცეს ელექტრომუხტი. ფილმის პრემიერა გაიმართა 2008 წლის 4 სექტემბერს, ტორონტოს საერთაშორისო კინოფესტივალზე. „ედისონი და ლეო“ — კინოფილმების ინტერნეტ-მონაცემთა ბაზა (ინგლისური)
საიკა

საიკა, პოლარული ვირთევზა (ლათ. Boreogadus saida) — თევზი ვირთევზასებრთა ოჯახისა. მისი სხეულის სიგრძე 13-27 სმ, იშვიათად 40 სმ აღწევს. გავრცელებულია ჩრდილოეთ ყინულოვან ოკეანეში. ტოფობს ზამთარში. იკვებება პლანქტონით და მოზარდი თევზებით. მას საკვებად იყენებს ზღვის მრავალი ძუძუმწოვარი, ფრინველი, თევზი. მცირე სარეწაო მნიშვნელობა აქვს. დემეტრაშვილი მ., ქართული საბჭოთა ენციკლოპედია, ტ. 8, თბ., 1984. — გვ. 662.
World in Motion

World in Motion — დიჯეი ბობოს მეოთხე სტუდიური ალბომი, რომელიც გამოვიდა 1996 წელს. მან ევროპაში დიდი წარმატება იქონია, განსაკუთრებით სინგლების დახმარებით, რომელთა შორის აღსანიშნავია Pray, It's My Life და Shadows Of The Night. საგულისხმოა, რომ Shadows Of The Night ჩაწერილი იქნა ვენის სიმფონიური ორკესტრის თანხლებით, რაც ევროდენსისათვის საკმაოდ უჩვეულოც იყო. საკონცერტო შესრულება ორკესტრის მონაწილეობით შედგა მხოლოდ ერთხელ, ბერლინში. 1997 წელს გამოვიდა ალბომის „ზამთრის“ ვერსია, რამდენიმე რემიქსით და ახალი სიმღერებით - Can You Hear Me და Queen-ის Radio Ga Ga-ს ახალი ვერსიით. საკონცერტო ტურნემ, რომელიც დისკის გამოცემას მოჰყვა, უდიდესი წარმატება იქონია - განსაკუთრებით სასცენო გაფორმებისა და ფერადი კოსტუმების დიდი რაოდენობის გამო. ↑ AllMusic-ის მიმოხივა
Just for You (დიჯეი ბობოს ალბომი)

Just for You — დიჯეი ბობოს 1995 წლის რემიქსული ალბომი. ალბომი წარადგინეს 1995 წლის 6 ოქტომბერს, ციურიხის ცენტრალური სტადიონის ფოიეში მოწყობილ სპეციალურ პრეს-კონფერენციაზე. დისკში, გარდა რემიქსებისა, შეტანილია ახალი სიმღერები - საშობაო კომპოზიცია It's Time For Christmas, ბალადა Love Is The Price და Let's Come Together. კრებული ასევე აღსანიშნავია დიჯეი ბობოს სიმღერების მეგამიქსით. „Everything Has Changed (Raggadag Mix)“ - 4:46 „There Is A Party (A&R House Mix)“ - 4:41 „Love Is All Around (Hyper NRG Mix)“ - 7:16 „Freedom (Feel The Spirit Mix)“ - 4:41 „Let's Come Together“ - 3:44 „Love Is The Price“ - 3:50 „Let The Dream Come True (Luke's Mix)“ - 5:42 „It's Time For Christmas (Christmas Mix)“ - 3:54 „D.J. BoBo Megamix“ - 11:19 ↑ http://www.allmusic.com/album/just-for-you-mw0000337892
There is a Party

There is a Party — დიჯეი ბობოს მეორე სტუდიური ალბომი, გამოცემული 1994 წელს. დიდი წარმატება იქონიეს ალბომის რითმულმა სინგლებმა Let The Dream Come True, There Is A Party, Freedom და Love Is All Around. დისკს მიენიჭა ოქროს სტატუსი. თანმხლები საკონცერტო ტურისათვის მუსიკოსს მიენიჭა რამდენიმე ჯილდო საუკეთესო შოუს და საუკეთესო საცეკვაო კოლექტივის კატეგორიაში. „Technology“ - 0:55 „Let The Dream Come True“ - 3:58 „There Is A Party“ - 5:31 „Everything Has Changed“ - 4:53 „Freedom“ - 4:12 „Give Yourself A Chance“ - 4:49 „What About My Broken Heart“ - 4:05 „I Know What I Want“ - 4:35 „I Feel It“ - 4:03 „Love Is All Around“ - 4:26 „You Belong To Me“ - 4:47 „Deep In The Jungle“ - 3:50 „Too Many Nights“ - 4:23 „There's A Paradise“ - 5:22 ↑ http://www.discogs.com/DJ-Bobo-There-Is-A-Party/master/24444 ↑ "DJ Bobo - There Is A Party" (გერმანულად). Austriancharts.at. Hung Medien. წაკითხვის თარიღი 1 ოქტომბერი 2016. ↑ "Longplay-Chartverfolgung at Musicline" (გერმანულად). Musicline.de. Media Control. წაკითხვის თარიღი 1 ოქტომბერი 2016. ↑ "DJ Bobo – There Is A Party". Swedishcharts.com. Hung Medien. წაკითხვის თარიღი 1 ოქტომბერი 2016. ↑ "DJ Bobo – There Is A Party". Swisscharts.com. Hung Medien. წაკითხვის თარიღი 1 ოქტომბერი 2016. ↑ ოქროს/პლატინის მონაცემთა ბაზა (DJ BoBo; 'There Is A Party') გერმანულად. ფედერალური მუსიკალური ინდუსტრიის ასოციაცია. ↑ ოფიციალური შვეიცარიული ჩარტების და მუსიკის საზოგადოება: ჯილდოები (DJ BoBo; 'There Is A Party'). Hung Medien.
Dance with Me (დიჯეი ბობოს ალბომი)

Dance with Me — დიჯეი ბობოს პირველი სტუდიური ალბომი, გამოცემული 1993 წელს. ზოგიერთ გერმანულენოვან ქვეყანაში ალბომის სინგლმა Somebody Dance With Me, რომელიც მანამდე რამდენიმე თვით ადრე გამოჩნდა, ჩარტებში უიტნი ჰიუსტონის აქტუალური ჰიტი, I’ll Always Love You-ც კი დაამარცხა. გერმანიაში სინგლი გაიყიდა 250.000 ასლის ოდენობით, რაც იმ დროს ევროდენსის ჟანრისათვის წარმოუდგენელი იყო. ალბომიდან მოგვიანებით გამოცემულმა ორმა სინგლმა Keep On Dancing და Take Control ასევე დიდი წარმატება იქონიეს, ისევე როგორც ენერგიულმა სინგლმა Everybody. სინგლს პლატინის სტატუსი მიენიჭა. Intro - 0:45 Somebody Dance With Me - 3:31 Take Control - 4:28 Everybody - 3:53 Keep On Dancing - 3:32 I Want Your Body - 4:52 Uh Uh - 4:23 Let's Groove On - 3:00 Somebody Dance With Me (Italian Mix) - 5:21 Music - 4:34 Move Your Feet - 3:45 Keep On Dancing (12 New Fashion Mix) - 6:07 Somebody Dance With Me (DMC Remix) - 3:54 ↑ http://www.discogs.com/DJ-BoBo-Dance-With-Me/master/24049
Magic (დიჯეი ბობოს ალბომი)

Magic — დიჯეი ბობოს მეოთხე სტუდიური ალბომი, გამოცემული 1998 წელს. ალბომი ჩაწერილი იქნა სტუდიაში Bishop, აქსელ ბრაიტუნგის დახმარებით. მასში ერთად შერეული იქნა რამდენიმე ჟანრი - ბრეიკდენსი, მძიმე მეტალი, რეგეი დისკო და დრიმჰაუსი. დიდი წარმატება იქონიეს სინგლებმა Where Is Your Love და Around The World. ალბომის გამოცემას ასევე მოჰყვა მასშტაბური საკონცერტო ტურნე The Magic Show. Where Is Your Love - 5:09 Around The World - 4:04 Love Of My Life - 4:40 Black Rain - 4:58 Mystery (Interlude) - 0:45 Heyamama - 4:16 This World Is Magic - 4:17 Here Comes Tomorrow - 4:23 I'll Be There - 4:25 Another Night Without You - 4:08 Jealousy - 4:50 Return To Silence - 4:43 Open Your Heart - 5:27 Happy Birthday (დამატებითი სიმღერა) - 3:27 ↑ http://www.allmusic.com/album/magic-mw0001911447
კანადის გეოგრაფია

კანადას ტერიტორიის თვალსაზრისით მსოფლიოში მეორე ადგილი უკავია რუსეთის შემდეგ, ხოლო ჩრდილოეთ ამერიკაში პირველი. კანადას მთელი კონტინენტის 41 % უკავია. ქვეყანა გამოირჩევა თავისი მრავალფეროვანი ბუნებით. ქვეყანა გაშენებულია მსოფლიოს სამი ოკეანის სამაპიროზე. ჩრდილოეთიდან მას ესაზღვრება ჩრდილო ყინულოვანი ოკეანე, აღმოსავლეთიდან ატლანტის ოკეანე, ხოლო დასავლეთიდან წყნარი ოკეანე. ფიზიკურ-გეოგრაფიულ თვალსაზრისით ქვეყნის ტერიტორიაზე გამოიყოფა 5 მთავარი რეგიონი: აპალაჩები და აკიდია (კანადის სამხრეთ აღმოსავლეთით და მდ. წმინდა ლავრენტის სამხრეთი რაიონი), კანადის ფარი, შიდა დაბლობი, დიდი ვაკეები (ქვეყნის ცენტრალური რაიონი) და კორდილიერები დასავლეთით. ქვეყანა მდიდარია სასარგებლო წიაღისეულით. მათი დიდი ნაწილი ქვეყნის ჩრდილოეთითაა, უმკაცრეს კლიმატურ პირობებში ჩრდილოურ არქტიკულ ტერიტორიაზე. კანადა ჰიდროგრაფიული ქსელით უმდიდრესი ქვეყანაა, ქვეყანას მტკნარი წყლის ერთ-ერთი უდიდესი მარაგი გააჩნია. კანადა მდიდარია ფლორით და ფაუნით, უდიდესი ყურადღება ექცევა ბუნების დაცვას. ქვეყნის სამხრეთით, ურბანიზებულ რაიონებში სერიოზული ეკოლოგიური პრობლემებია, სერიოზულადაა დაბინძურებული ატლანტის ოკეანის სანაპიროები. კანადაში მრავლადაა დიდი მთები. ისინი ძირითადად ქვეყნის დასავლეთ ნაწილშია მოქცეული. კანადის ყველაზე დიდი მწვერვალია ლოგანი, 5610 მეტრი სიმაღლით. ქვეყანაში ასევე მრავლადაა ვულკანები, ისინი ძირითადად ტექტონიკურ ტერიტორიაზე, ქვეყნის დასავლეთით წყნარი ოკეანის სანაპიროსთან მდებარეობს. ვიკისაწყობში არის გვერდი თემაზე: კანადის გეოგრაფია კანადის გეოგრაფია - The Canadian Atlas Online
ელექტრული მუხტი

ელექტრული მუხტი (აღნიშვნა: q {\displaystyle q} ) — სხეულთა და ნაწილაკთა ერთ-ერთი ძირითადი მახასიათებელი, რომელიც განსაზღვრავს მათ ურთიერთქმედებას გარე ელექტრომაგნიტურ ველთან და აგრეთვე მათ ურთიერთკავშირს საკუთარ ელექტრომაგნიტურ ველთან. სხეული ელექტრული მუხტი მისი შემადგენელი ნაწილაკების დადებითი და უაროფითი მუხტების ალგებრული ჯამის ტოლია. ელექტრული მუხტის მუდმივობის კანონის თანახმად, ნებისმიერი ჩაკეტილი სისტემის ელექტრული მუხტების ალგებრული ჯამი მუდმივია სისტემის შიგნით მიმდინარე ყველა პროცესის დროს. ელექტრული მუხტი დისრეტულია. ელექტრული მუხტების ურთიერთქმედება განისაზღვრება კულონის კანონით, ხოლო კავშირი ელექტრულ მუხტსა და მის მიერ შექმნილ ელექტრომაგნიტურ ველს შორის — მაქსველის განტოლებებით. სხეულის ელექტრული მუხტი შეიძლება იყოს დადებითი ან უარყოფითი. ორი დადებითად დამუხტული სხეული ერთმანეთს განიზიდავს, ისევე როგორც ორი უარყოფითად დამუხტული სხეული, ხოლო საწინააღმდეგო ნიშნის მუხტების მქონე სხეულები ერთმანეთს მიიზიდავს. დამუხტული სხეულების ურთიერთქმედებას სწავლობს ფიზიკის დარგი კლასიკური ელექტროდინამიკა, რომელიც სამართლიანია მანამ, სანამ კვანტური ეფექტები უმნიშვნელოა. მეოცე საუკუნეში ჩატარებული ექსპერიმენტების შედეგად ნაჩვენები იქნა, რომ მუხტი დაკვანტული სიდიდეა: ნებისმიერი სისტემის, ცალკეული სხეულისა თუ ნაწილაკის მუხტი (კვარკების გარდა) არის ელემენტარული მუხტის e-ს ჯერადი, რომელიც ტოლია e = 1,6 × 10 −19 კულონის. პროტონს აქვს e მუხტი, ხოლო ელექტრონს კი −e. მუხტის შენახვის კანონი დენის სიმკვრივე ელექტრული ველი ელექტრობა ქართული საბჭოთა ენციკლოპედია, ტ. 4, თბ., 1979. — გვ. 121. How fast does a charge decay? დაარქივებული 2013-10-05 საიტზე Wayback Machine. Science Aid: Electrostatic charge დაარქივებული 2007-11-22 საიტზე Wayback Machine.
სიგრძე

სიგრძე (აღნიშვნა: l {\displaystyle l} ) — ფიზიკური სიდიდე, რომელიც რაიმე წირის სიგრძეს აღნიშნავს. ვიწრო გაგებით სიგრძის ქვეშ იგულისხმება სხეულის ზომა გრძივი მიმართულებით, ანუ ჰორიზონტალური მიმართულებით სხეულის ორ ყველაზე დაშორებულ წერტილს შორის მანძილი, განსხვავებით ვერტიკალური ზომისგან (სიმაღლე). ფიზიკაში სიგრძე ხშირად მანძილის სინონიმად გამოიყენება და აღინიშნება ლათინური ასოთი L {\displaystyle L} ან l {\displaystyle l} . სიგრძის ერთეული SI სისტემაში არის მეტრი (მ), ხოლო CGS სისტემაში არის სანტიმეტრი (სმ). მეტრულ სისტემაში სიგრძის ერთეულად გამოიყენება შემდეგი სიდიდეები კილომეტრი = 10 3 მ = 10 5; მეტრი = 10 2 სმ; დეციმეტრი = 0.1 მ = 10 სმ; სანტიმეტრი = 0.01 მ; მილიმეტრი = 10 –3 მ = 10 –1 სმ; მიკრონი = 10 –6 მ = 10 –4 სმ; ნანომეტრი = 10 –9 მ = 10 –7 სმ; ანგსტრემი = 10 –10 მ = 10 –8 სმ. იმპერიული (ბრიტანული) სიგრძის ერთეულებია მილი, იარდი, ფუტი და დუიმი. მილი ბრიტანეთში გავრცელდა ძველი რომიდან, სადაც ის განიმარტებოდა როგორც შეიარაღებული რომაული ჯარის 1000 ორმაგი ნაბიჯი. სიგრძის გაზომვის საზღვაო სისტემა მიბმულია დედამიწის ზომასთან. საბაზისო ერთეულად აღებულია საზღვაო მილი, რომელიც განიმარტება, როგორც დედამიწის ელიფსოიდის მერიდიანის ერთი გრადუსის 1/60-ედის სიგრძე. საზღვაო მილის ზომა არ არის მუდმივი. ეკვატორზე ის 1843 მ-ის ტოლია, ხოლო პოლუსებზე 1861,6 მეტრის. საერთაშორისო საზღვაო მილი 1852 მეტრს შეადგენს. ასტრონომიაში სიგრძის გასაზომად ხშირად გამოიყენება შემდეგი ერთეულები ასტრონომიული ერთეული სინათლის წელიწადი პარსეკი